На основу члана 27. став 10. Закона о јавној својини (“Службени гласник РС“, број 72/11, 88/13, 105/14, 104/16 – др.закон, 108/16, 113/17 и 95/18), члана 21. став 2. Уредбе о условима прибављања и отуђења непокретности непосредном погодбом и давања у закуп ствари у јавној својини, односно прибављања и уступања искоришћавања других имовинских права, као и поступцима јавног надметања и прикупљања писмених понуда („Службени гласник РС“, бр. 16/18), члана 37. Статута Града Ниша (“Службени лист Града Ниша“, број 88/08, 143/16 и 18/19), и члана 18. став 1. Одлуке о прибављању, располагању и управљању стварима у јавној својини Града Ниша („Сл.лист Града Ниша“, број 5/18-пречишћен текст, бр.26/18 и 18/19), Скупштина Града Ниша, дана \_\_\_\_\_\_\_\_2020. године, доноси

**Р Е Ш Е Њ Е**

 **I** **ОТУЂУЈЕ СЕ,** Ристић Саши из Ниша, ул. Нишавска бр. 33а, као једином учеснику у поступку јавног надметања, стамбено - пословна зграда у ул. Николе Пашића број 40 у Нишу, површине у основи 98 мкв, спратности:Пр (без етажно издвојеног дела –стана од 53 мкв који је у приватној својини), постојећа на кп.бр. 1041 од 98 мкв КО Ниш-Бубањ (која представља земљиште испод објекта) на којима је у листу непокретности број 5127 КО Ниш-Бубањ уписано право јавне својине Града Ниша.

 **II** Непокретности из тачке I овог решења, отуђују се по почетној цени од **55.582,00 EUR,** која се исплаћује у динарској противвредности по средњем званичном курсу Народне банке Србије на дан уплате, а коју је именовани као једини учесник у поступку јавног надметања-прихватио као купопродајну цену.

 **III ОВЛАШЋУЈЕ СЕ** Градоначелник Града Ниша, да у року од 30 дана, од дана доношења овог решења, у име Града Ниша, са прибавиоцем непокретности ближе описане у тачки I овог решења, закључи Уговор о отуђењу непокретности у јавној својини Града Ниша, којим ће се ближе уредити међусобна права и обавезе уговорних страна која проистичу из овог решења, а по претходно прибављеном мишљењу Правобранилаштва Града Ниша.

  **IV** Ово решење објавити у "Службеном листу Града Ниша".

 **Број: \_\_\_\_\_\_\_\_\_\_\_\_\_\_\_\_\_\_\_\_\_\_**

 **У Нишу, дана \_\_\_\_\_\_\_\_\_\_\_\_\_\_**

 **СКУПШТИНА ГРАДА НИША**

 **ПРЕДСЕДНИК**

 **Мр Раде Рајковић**

**О б р а з л о ж е њ е**

 На основу члана 18. став 1. Закона о јавној својини („Сл.гласник РС“бр. 72/11, 88/13, 105/14, 104/16 – др.закон и 108/16, 113/17 и 95/18 - у даљем тексту: Закон), прописано је да су носиоци права јавне својине у смислу овог Закона, Република Србија, аутономна покрајина и јединица локалне самоуправе.

 Увидом у лист непокретности бр 5127 КО Ниш-Бубањ, утврђено је да је Град Ниш носилац права јавне својине на стамбено - пословној згради у ул. Николе Пашића број 40 у Нишу, површине у основи 98мкв, спратности Пр (без етажно издвојеног дела –стана од 53мкв) који је у приватној својини, постојећа на кп.бр. 1041 КО Ниш-Бубањ, као и да је у листу непокретности број 5127 КО Ниш-Бубањ уписано право јавне својине Града Ниша на предметној стамбено-пословној згради и на земљишту испод објекта.

 Чланом 2. Уредбе о условима прибављања и отуђења непокретности непосредном погодбом и давања у закуп ствари у јавној својини, односно прибављања и уступања искоришћавања других имовинских права, као и поступцима јавног надметања и прикупљања писмених понуда („Службени гласник РС“, бр. 16/18 - у даљем тексту: Уредба) прописано је да се непокретности у јавној својини прибављају и отуђују по правилу у поступку јавног надметања.

 Чланом 27. став 10. Закона, прописано је да о располагању стварима у својини јединице локалне самоуправе под условима прописаним законом, одлучује орган јединце локалне самоуправе одређен у складу са законом и статутом јединице локалне самоуправе. На основу члана 37. тачка 16. Статута Града Ниша (“Службени лист Града Ниша“, број 88/08, 143/16 и 18/19) и члана 18. став 1. Одлуке о прибављању, располагању и управљању стварима у јавној својини Града Ниша („Сл.лист Града Ниша“, број 5/18—пречишћен текст, бр.26/18 и 18/19 - у даљем тексту: Одлука), уређено је да о прибављању и располагању односно отуђењу непокретних ствари из јавне својине Града Ниша, одлучује Скупштина Града Ниша.

 У складу са Уредбом, почетна купопродајна цена непокретности, која се отуђује из јавне својине утврђује се у висини тржишне вредности предметне непокретности, изражене у еврима, с тим што се исплата врши у динарској противредности по средњем званичном курсу Народне банке Србије на дан уплате.

 Почетна цена непокретности-стамбено-пословне зграде и катастарске парцеле-земљишта испод објекта, утврђена је на основу Извештаја о тржишној вредности непокретности Секретаријат за локалну пореску администрацију, број: 341/2019-29 од 28.11.2019 године и иста износи 55.582,00 ЕUR.

 Одредбама члана 106. Закона о планирању и изградњи („Сл. Гласник РС“, бр. 72/2009, 81/2009 – испр., 64/2010 – одлука УС, 24/2011, 121/2012, 42/2013 – одлука УС, 50/2013 – одлука УС, 98/2013 – одлука УС, 132/2014 и 145/2014, 83/2018, 31/2019, 37/2019-други закон), прописано је, поред осталог, да катастарска парцела изграђеног грађевинског земљишта заједно са објектом саграђеним на њој постаје јединствени предмет права својине а одредбама члана 3. Закона о промету непокретности (“Сл. Гласник РС“, број 93/14, 121/14 и 6/15), прописано је да преносом права својине на згради, односно другом грађевинском објекту, истовремено се преноси и право својине на земљишту на којем се зграда налази.

 На основу члана 19. Уредбе, Градоначелник Града Ниша решењем број 5155/2019-01 oд 26.12.2019.године, формирао је Комисију за спровођење поступка отуђења непокретности у јавној својини Града Ниша (у даљем тексту: Комисија).

 На основу члана 18. став 2. Одлуке, Решењем Градоначелника Града Ниша бр. 5155/2019-01 oд 26.12.2019.године, покренут је поступак отуђења предметне непокретности из јавне својине Града Ниша у поступку јавног надметања. Секретаријат за имовинско-правне послове Градске управе Града Ниша, као организациона јединица надлежна за имовинско-правне послове, поступајући по налогу из става III наведеног решења, спровела је поступак јавног објављивања Огласа за отуђење непокретности у јавној својини Града Ниша у поступку јавног надметања, који је објављен у дневном листу „Српски телеграф“ дана 27.12.2019.године.

 Након спроведеног поступка јавног надметања, које је одржано дана 30.01.2020. године, поступајући по члану 21.Уредбе, надлежна Комисија је дана 05.02.2020.г. утврдила Предлог да се предметна непокретност у јавној својини отуђи једином учеснику који је у поступку јавног надметања почетну цену прихватио као купопродајну цену у износу од 55.582,00 EUR, и то Ристић Саши, из Ниша, ул.Нишавска бр. 33а.

 На основу члана 37. тачка 16. Статута Града Ниша и члана 18. став 1. Одлуке, а у вези члана 21. став 2. Уредбе, одлуку о отуђењу непокретности из јавне својине Града Ниша, након спроведеног поступка јавног надметања, доноси Скупштина Града Ниша.

 Имајући у виду одредбе члана 106. Закона о планирању и изградњи („Сл. Гласник РС“, бр. 72/2009, 81/2009 – испр., 64/2010 – одлука УС, 24/2011, 121/2012, 42/2013 – одлука УС, 50/2013 – одлука УС, 98/2013 – одлука УС, 132/2014 и 145/2014, 83/2018, 31/2019, 37/2019-други закон) и члана 3. Закона о промету непокретности (“Сл. Гласник РС“, број 93/14, 121/14 и 6/15), утврђује се да је предмет отуђења објекат - стамбено - пословна зграда у ул. Николе Пашића број 40 у Нишу, површине у основи 98 мкв, спратности Пр, без етажно издвојеног дела – стана од 53 мкв који је у приватној својини, заједно са кат. парцелом испод објекта број 1041 од 98 мкв КО Ниш-Бубањ, на којима је у листу непокретности број 5127 КО Ниш-Бубањ уписано право јавне својине Града Ниша.

 У складу са наведеним, утврђено је да су испуњени услови за отуђење стамбено - пословне зграде у ул. Николе Пашића број 40 у Нишу, површине у основи 98 мкв, спратности Пр (без етажно издвојеног дела –стана од 53мкв који је у приватној својини), са земљиштем испод објекта-катастарском парцелом број 1041 од 98 мкв, КО Ниш-Бубањ, на којима је у листу непокретности број 5127 КО Ниш-Бубањ уписано право јавне својине Града Ниша, и то Ристић Саши, из Ниша, ул. Нишавска бр. 33а, који је почетну цену прихватио као купопродајну цену и који је у поступку јавног надметања проглашен најповољнијим понуђачем, те је одлучено као у диспозитиву овог решења.

 **С е к р е т а р**

 **Анђелија Стаменковић, дипл. правник**